მელისა ო’ნილი

**მელისა ო’ნილი** (დ.12 ივლისი, 1988) — კანადელი მსახიობი და მომღერალი-სიმღერების ავტორი. 2005 წელს ო’ნილმა *„Canadian Idol“*-ის მესამე სეზონი. როგორც მსახიობი, მელისა ცნობილია რებეკას, ტუს და პორტია ლინის როლებით 
სამეცნიერო-ფანტასტიკურ სერიალში *Dark Matter*, ხოლო სერჟანტ ლუსი ჩენის როლით პოლიციურ დრამატულ სერიალში *The Rookie*.

## ადრეული ცხოვრება და განათლება
მელისა ო’ნეილი დაიბადა კანადის ქალაქ კალგარიში , ალბერტაში. ო’ნილი სწავლობდა ლესტერ ბ. პირსონის საშუალო სკოლაში კალგარიში, სადაც მონაწილეობდა მიუზიკლებში, თამაშობდა რაგბს და იყო კალათბურთის გუნდში.
 
## კარიერა
### *Canadian Idol*
2005 წლის დასაწყისში, საშუალო სკოლაში სწავლის დროს, ო’ნილმა მონაწილეობა მიიღო *Canadian Idol*-ის მესამე სეზონის კასტინგში.. ჟიურის წევრები მელისას ვოკალით აღფრთოვანებულები დარჩნენ და ის ტოპ 100-ის ტურში მოხვდა. პირველ დღეს მან მარტინა მაკბრაიდის სიმღერა *„Concrete Angel“*  ა კაპელა შეასრულა და კვლავ მოახდინა ჟიურიზე შთაბეჭდილება. თუმცა, კონკურსის ბოლო დღეს, მას დაავიწყდა შერჩეული სიმღერის სიტყვები და გაშეშდა. მიუხედავად ამისა, ჟიური მაინც იმდენად მოხიბლული დარჩა მისი სასიმღერო ნიჭით, რომ ის საუკეთესო 32-ეულში მოხვდა. ნახევარფინალურ ჯგუფში, ო’ნილმა ყველაზე მეტი ხმა მოაგროვა კვლავ *„Concrete Angel“*-ით და კონკურსის ფინალურ ათეულში მოხვდა.

მიუხედავად იმისა, რომ ჟიურის წევრებმა მაღალი შეფასება მისცეს, ფინალის როგორც ტოპ 10-ში, ასევე ტოპ 9-ში მოხვედრისას ო’ნილმა დიდი კრახი განიცადა, რადგან ორივეჯერ აღმოჩნდა ხმის მიცემის შედეგებით ჯერ ქვედა სამეულში, ხოლო შემდეგ ქვედა ორეულში მოხვდა. ამით შოკირებულმა ჟიურიმ მაყურებლებს მოუწოდა, ხმა მიეცათ ისეთი კონკურსანტებისთვის, როგორიც მელისა იყო, რომელსაც აშკარად საუკეთესო ვოკალური შესაძლებლობები ჰქონდა. ამის შემდეგ ო’ნეილი ქვედა სამეულში აღარ დაბრუნებულა და მუდმივად მაღალი შეფასებებს იღებდა. 2005 წლის 7 სექტემბერს ო’ნილი რექს გუდისთან ერთად კონკურსის ფინალში გავიდა და  გამოსვლის შემდეგ, ჟიურის წევრმა ვერნერმა განაცხადა, რომ მომდევნო დღის გაზეთების სათაურები იქნებოდა „მეფე [კალან პორტერი] გარდაიცვალა, გაუმარჯოს დედოფალს“. 2005 წლის 14 სექტემბერს გამართული გრანდიოზული ფინალის შედეგების შოუზე ო’ნილმა დაამარცხა გუდი და გახდა *Canadian Idol*-ის მესამე გამარჯვებული, ასევე პირველი ქალი გამარჯვებული, ჩინური წარმოშობის პირველი გამარჯვებული და, 17 წლის ასაკში, შოუს ისტორიაში ყველაზე ახალგაზრდა გამარჯვებული.

### მომღერალი
*Canadian Idol*-ზე გამარჯვებისთანავე, ო’ნილმა კანადის პრემიერ-მინისტრ პოლ მარტინისგან მისალოცი ზარი მიიღო.  შემდეგ მან ხელი მოაწერა კონტრაქტს ჩამწერ სტუდია *„Sony BMG Canada“*  -თან და გამოუშვა თავისი პირველი სინგლი *„Alive“*, რომელიც მაღაზიებში 2005 წლის 4 ოქტომბერს გამოჩნდა და კანადის სინგლების ჩარტში პირველ ადგილზე დებიუტი ოთხი კვირის განმავლობაში შეინარჩუნა.

2005 წლის 22 ნოემბერს, ო’ნილის სადებიუტო ალბომი *„Melissa O’Neil“* გამოვიდა *Sony*-ს ლეიბლზე და კანადის ალბომების ჩარტში მეთექვსმეტე ადგილი დაიკავა. მისი ალბომის მეორე სინგლი, *„Let It Go“*, 2005 წლის ბოლოს გამოვიდა და სინგლების ჩარტში მეშვიდე ადგილზე მოხვდა. 2006 წლის 7 თებერვალს ო’ნილმა ონტარიოს შტატის ნორთ ბეიში თავისი პირველი სოლო ტურნე დაიწყო, რომელსაც მისი მეორე სინგლის მიხედვით *„Let It Go Tour“* ეწოდა. მელისას დამხმარე შემსრულებელი იყო *Canadian Idol*-ის მეორე ადგილის მფლობელი რექს გუდი. ო’ნილის ალბომიდან მესამე სინგლი იყო *„Speechless“*, რომელმაც ჩარტში ოცდამეთერთმეტე ადგილი დაიკავა. 2006 წლის მარტში მის სადებიუტო ალბომს CRIA-მ ოქროს სტატუსი მიანიჭა 50,000 გაყიდული ეგზემპლარის გამო, ხოლო მისი პირველი სინგლი *„Alive“* ბეკი რაიანმა შეასრულა ფილმში *„Flicka“*. 2006 წლის 16 სექტემბერს ო’ნილი დაბრუნდა Canadian Idol-ის სცენაზე მეოთხე სეზონის გრანდიოზული ფინალის დროს. 2007 წელს ო’ნილი ნომინირებული იყო ჯუნოს ჯილდოზე, როგორც წლის ახალი შემსრულებელი, *„Neverending White Lights“*-თან, ტომი სვიკთან, პატრიკ უოტსონთან და ევა ავილასთან ერთად. თუმცა, ჯილდო სვიკმა მოიპოვა.

2009 წელს ო’ნილი ტორონტოელი ფანკ ჯგუფის, *„God Made Me Funky“*-ის, წამყვანი ვოკალისტი გახდა.

როგორც *NOW Toronto*-ს წარმომადგენელმა გლენ სუმიმ აღწერა, „*Canadian Idol*-ის მესამე სეზონში გამარჯვების შემდეგ... ო’ნილმა გამოუშვა ბესტსელერი დისკი და შემდეგ მაშინვე დაიწყო მუსიკალური თეატრში მონაწილეობის მიღება, მელისამ მონაწილეობა მიიღო ფილმებში *„Dirty Dancing“*, *„High School Musical“* და სტრატფორდის აღიარებულ დადგმაში *„იესო ქრისტეს სუპერვარსკვლავი“*.

### მუსიკალური თეატრი
ტორონტოში, ონტარიოში გამართულ სპექტაკლში *„Dirty Dancing“*, მელისა ო’ნილი მონაწილეობდა როგორც გამორჩეული მომღერალი.
*Drayton Entertainment*-ის დადგმაში *„High School Musical“*-ის სცენაზე(წმ. ჯეიკობსსა და პენეტანგუიშენში) კი ო’ნილმა შეასრულა გაბრიელას როლი.

ო’ნილი მთავარი შემსრულებელი იყო *Stage West Calgary*-ის დადგმაში *„British Invasion“*    
The Guess Who-ს ყოფილ წამყვან ვოკალისტთან, ტერი ჰეტისთან ერთად. მან ეპონინის როლი შეასრულა ტორონტოში, უელსის პრინცესას თეატრში დადგმულ *„Les Misérables“*, რომელიც 2013 წლის სექტემბრიდან 2014 წლის თებერვლამდე იდგმებოდა.  ამ როლისთვის მან დორას ჯილდო მოიპოვა საუკეთესო ქალი შემსრულებლისთვის.

2012 წლის მარტში ო’ნილმა ბროდვეიზე დებიუტი შეასრულა სპექტაკლში „იესო ქრისტე სუპერვარსკვლავი“, სადაც მან ითამაშა მართა და მარიამ მაგდალინელის როლზე დუბლიორიც იყო.

2013 წელს ო’ნილი ეპონინის როლში დაწინაურდა.

2014 წლის მარტში ო’ნილი ბროდვეიზე დაბრუნდა *„Les Misérables“* აღორძინებაში, სადაც ის ანსამბლის წევრი იყო და ეპონინისა და ფანტინის როლების დუბლიორად მუშაობდა.

### მსახიობობა
ო’ნილი მსახიობობით 2015 წლიდან არის დაკავებული. მას განმეორებითი როლები ჰქონდა 2015 წლის CBC-ის სატელევიზიო დრამაში *„This Life“*, რომლის მოქმედებაც მონრეალში ვითარდება, კოულ ჰაუზერის კრიმინალურ სერიალში *„Rogue“* და მუსიკალურ დრამაში *„Lost Generation“*, რომლის მოქმედებაც ბერლინში ვითარდება. შოუს თავდაპირველად ერქვა *„Pulse“* და მისი წიგნი და მუსიკა დაწერილია დუნკან შეიკის მიერ.

2014 წლის დეკემბერში ო’ნილი აირჩიეს *Syfy*-ის სატელევიზიო სერიალში კოსმოსური ოპერა *„Dark Matter“* მთავარი როლის შესასრულებლად, ტუ / რებეკა / პორტია ლინი. ამ როლს მელისა 2015 წლიდან 2017 წლამდე, შოუს სამი სეზონის განმავლობაში ასრულებდა.

2018 წელს მელისა ო’ნილმა შეასრულა სუკის როლი *The CW-*ის პროცედურულ კრიმინალურ დრამა-სერიალში *„iZombie“*, რომელიც შექმნილია რობ თომასის მიერ, და ასევე ჰქონდა კიდევ ერთი განმეორებადი როლი თრილერ-სერიალში *Condor*.

2018 წლის ოქტომბერში ო’ნილი ABC-ის სატელევიზიო პოლიციურ დრამატულ სერიალში *„The Rookie“* ლოს-ანჯელესის პოლიციის ოფიცრის, ლუსი ჩენისა და სავა ვუს როლზე დანიშნეს, სადაც ის ნათან ფილიონის გვერდით ახალბედა პოლიციელის როლს ასრულებს.

## პირადი ცხოვრება
ო’ნილის დედის მხრიდან ბაბუამ მას ჩინური სახელი აო შიმინი (ტრადიციული ჩინური: 奧詩敏, გამარტივებული ჩინური: 奥诗敏, ფინინი: Ào Shī mǐn) დაარქვა, რაც ქალბატონს ნიშნავს. იმ პერიოდში, როდესაც ო’ნილი მონაწილეობდა *Canadian Idol*-ში, ამბობდნენ, რომ მას შეეძლო კანტონურის საუბარი, თუმცა თავისუფლად ვერ ფლობდა ენას.[39] 

## ჯილდოები
*2007: ჯუნოს ჯილდო, წლის ახალი შემსრულებელი (ნომინანტი)
*2014: დორას ჯილდო საუკეთესო ქალი შემსრულებლისთვის ეპონინის როლის შესრულებისთვის ფილმში *„Les Misérables“*

## რესურსები ინტერნეტში
* 
* 

## სქოლიო
კატეგორია:დაბადებული 12 ივლისი
კატეგორია:დაბადებული 1988
კატეგორია:XXI საუკუნის კანადელი ქალი მომღერლები